Journey (βιντεοπαιχνίδι)

Το Journey είναι indie βιντεοπαιχνίδι δράσης περιπέτειας που αναπτύχθηκε από την εταιρεία thatgamecompany και εκδόθηκε από τη Sony Computer Entertainment για το PlayStation 3. Κυκλοφόρησε στις 13 Μαρτίου του 2012, μέσω του PlayStation Network. Στο Journey ο παίκτης χειρίζεται ένα ανθρωπόμορφο πλάσμα που φορά ένα χαρακτηριστικό χιτώνα, και ταξιδεύει μόνο του σε μία αχανή έρημο, με προορισμό ένα ψηλό βουνό. Κατά τη διάρκεια του παιχνιδιού, μαζεύει κομμάτια κασκόλ, που τον βοηθούν να πηδά ψηλά και να αιωρείται στον αέρα. Η μουσική του παιχνιδιού, η σύνθεση της οποίας έγινε από τον Όστιν Ουιντόρι, ανταποκρίνεται στις πράξεις του παίκτη, ο οποίος για να επικοινωνήσει και να αλληλεπιδράσει με το περιβάλλον του, χρησιμοποιεί μελωδικούς ήχους. Η ιστορία του παιχνιδιού ξεδιπλώνεται μέσω σκαλισμάτων σε κατεστραμμένα κτήρια. 

μικρογραφία|Στιγμιότυπο του παιχνιδιού|αριστερά

Οι κριτικοί επαίνεσαν το Journey για την οπτική και ηχητική του υπόσταση, καθώς και για την αίσθηση της συντροφικότητας που δημιουργείται στο παιχνίδι μεταξύ αγνώστων. Το χαρακτήρισαν ως παρακινητική και συναισθηματική εμπειρία, και το αποκάλεσαν ένα από τα καλύτερα παιχνίδια που έγιναν ποτέ. Το Journey κέρδισε πολλά βραβεία Παιχνιδιού της χρονιάς, ενώ δέχθηκε και άλλα βραβεία και υποψηφιότητες, συμπεριλαμβανομένου του Καλύτερη μουσική soundtrack σε οπτικό μέσο το 2013 στα Βραβεία Γκράμι.

 Παραπομπές 

Εξωτερικοί σύνδεσμοι

Κατηγορία:Βιντεοπαιχνίδια του PlayStation 3
Κατηγορία:Βιντεοπαιχνίδια του PlayStation 4
Κατηγορία:Βιντεοπαιχνίδια του 2012
Κατηγορία:Βιντεοπαιχνίδια τέχνης
Κατηγορία:Βιντεοπαιχνίδια δράσης περιπέτειας
Κατηγορία:Βιντεοπαιχνίδια φαντασίας
Κατηγορία:Βιντεοπαιχνίδια με PhyreEngine
Κατηγορία:Νικητές AIAS Game of the Year
Κατηγορία:thatgamecompany
Κατηγορία:Indie βιντεοπαιχνίδια